ওয়েবডেস্ক, কলকাতাঃ ২৪শে মার্চ অর্থাৎ শনিবার সন্ধ্যা সাতটার মধ্যেই ঝড় আছড়ে পড়তে পারে মেদিনীপুর জেলা জুড়ে। কলকাতায়ও বৃষ্টির পূর্বাভাস দিয়েছে আলিপুর আবহাওয়া দফতর। বৃষ্টির সম্ভাবনা রয়েছে গাঙ্গেয় পশ্চিমবঙ্গের বেশিরভাগ জেলাতেই। পূর্ব ও পশ্চিম মেদিনীপুরে ঝড়ের পূর্বাভাস দিল আলিপুর আবহাওয়া দফতর। আলিপুর আবহাওয়া দফতরের অধিকর্তা সঞ্জীব বন্দ্যোপাধ্যায় বলেন, ” হিমালয়ের পাদদেশে একটি ঘূর্ণাবর্ত ছিল। ঘূর্ণাবর্তটি সমুদ্রপৃষ্ঠ থেকে ০.৯ কিলোমিটার উপরে অবস্থান করছিল। সেটি এখন নিম্নচাপ অক্ষরেখায় পরিণত হয়েছে। অক্ষরেখাটি তামিলনাড়ু থেকে গাঙ্গেয় পশ্চিমবঙ্গ অবধি হয়েছে। তার জেরেই মেদিনীপুরে ঝড়ের সম্ভাবনা তৈরি হয়েছে।” একই সঙ্গে তিনি আরও বলেন, “এই নিম্নচাপ অক্ষরেখার জেরে…